คลังเปิดแลกเหรียญได้คูปอง100บาท
ธนารักษ์นำร่องแลกเหรียญที่ห้างโลตัส 90 บาท ได้คูปอง 100 บาท หากได้รับความสนใจพร้อมขยายเวลา
10 มิ.ย. 2554

ธนารักษ์นำร่องแลกเหรียญที่ห้างโลตัส 90 บาท ได้คูปอง 100 บาท หากได้รับความสนใจพร้อมขยายเวลา
นายวินัย วิทวัสการเวช อธิบดีกรมธนารักษ์ กล่าวว่า โครงการแลกเหรียญคืนกับห้างเทสโก้โลตัส จะเริ่มตั้งแต่วันที่ 1 ก.ค. ถึง 31 ก.ค. นี้ โดยผู้มีเหรียญกษาปณ์เก็บทิ้งไว้ไม่ได้ใช้ประโยชน์ สามารถรวบรวมเหรียญให้ได้  95 บาท นำไปแลกคูปองซื้อสินค้า 100 บาท ในห้างเทสโก้โลตัส 11 สาขาที่เปิดนำร่องในโครงการนี้
ทั้งนี้สาขาเทศโก้โลตัสที่ร่วมโครงการประกอบด้วย สาขาซีคอนสแควร์ สุขุมวิท  50 ศรีนครินทร์  สุขาภิบาล 1 พระราม 4 ลาดพร้าว หาดใหญ่ ขอนแก่น ภูเก็ต เชียงใหม่ 
นายวินัย กล่าวว่า หลังจากครบกำหนดโครงการแล้ว มีประชาชนสนใจนำเหรียญมาแลกจำนวนมาก จะขยายเวลา และสาขาที่ให้บริการเพิ่มขึ้น